Të mbijetuarit kujtojnë sulmin e 11 shtatorit në Pentagon
Avioni i linjës ajrore American Airlines me numër fluturimi 77 u përplas në pjesën perëndimore të ndërtesës së Pentagonit
Amerikanët do ta kujtojnë 11 shtatorin e vitit 2001 edhe këtë vit, me mënyra të ndryshme. Disa do të marrin pjesë në ceremoni kishtare. Të tjerë do të shkojnë nëpër marshime dhe ceremoni përkujtimore. Por disa njerëz do ta kujtojnë përvjetorin në mënyrë më personale. Në orën 9:43 të mëngjezit, rreth një orë para se avioni i parë të përplasej në Qendrën Botërore të Tregëtisë, avioni i linjës ajrore American Airlines me numër fluturimi 77 u përplas në pjesën perëndimore të ndërtesës së Pentagonit. Oficeri i sigurisë i Pentagonit, John Yates e kujton me saktësi këtë moment. Yates ishte njëri prej atyre që qëlluan me fat. " Të tjerëve, u janë ngulitur në kujtesë detaje të tjera. Majori William Stout ishte lejtnant policie në divizionin e antiterrorizmit. Ai kujton një skenë kaosi të plotë, si në një film të tmerrshëm. Por 5 vjet pasi nga qielli u duk sikur binin rreshje flakësh, Tom Heidenberger thotë se çdo përvjetor është në vetvete një tjetër kujtesë për humbjen e të dashurve atë ditë. Gruaja e Heidenbergut, Michele, ishte njëra nga stjuardesat e avionit 757 të destinuar për t’u rrëzuar, me 64 pasagjerë në bord. Heidenberger kujton me doza ironie, fjalët e fundit që i tha gruas: “rrugë të mbarë”. Per ta mbajtur gjallë kujtimin e së shoqes, Heidenberger mori pjesë në një udhëtim me biçikletë 33 ditësh në muajin prill nëpër Amerikë, nga një ditë për secilin anëtar ekuipazhi që vdiq në çdo njerin nga tre avionët e rrëzuar. Të njejtën ndjenjë ka edhe Rosemary Dillard. Bashkëshorti i saj Eddie ndodhej në avionin me numër fluturimi 77. Ashtu sikurse shumë të tjerë që humbën të dashurit e tyre, Rosemary i është dedikuar çështjes, që vikitmat e 11 shtatorit të mos harrohen kurrë. Rosemaria ka punuar pa pushim për të sigurar fonde për ndërtimin e një memoriali për nderimin e 189 njerëzve që u vranë në Pentagon. Për Rosemary Dillard, do të ketë përherë një pyetje që ajo ja ka bërë vetes çdo ditë në këta 5 vjet...